* ໃນວັກໜຶ່ງຂອງບົດຂຽນ ທີ່ມີຫົວຂໍ້ວ່າ: “ໜຶ່ງໃນຄວາມຊົງຈຳທີ່ ບໍ່ມີວັນລືມ” ທີ່ຂຽນໂດຍທ່ານ ສູນທອນ ຄັນທະວົງ ຜູ້ອຳນວຍການ ໃຫຍ່ສຳນັກ ຂ່າວສານປະເທດລາວ ໄດ້ຍົກໃຫ້ເຫັນວ່າ: ການກໍ່ສ້າງພະນັກງານ ແມ່ນການຊ່ວຍ ເຫລືອ ອັນຈຳເປັນ ແລະ ມີຄຸນຄ່າທີ່ສຸດ ທີ່ສຳນັກຂ່າວສານຫວຽດນາມ ຊ່ວຍເຫລືອສຳນັກຂ່າວ ສານປະເທດລາວ ໄປຄຽງຄູ່ກັບການຊ່ວຍເຫລືອ ດ້ານພື້ນຖານວັດຖຸ ເຕັກນິກ ພາຍ ຫລັງທີ່ສຳນັກຂ່າວ ສານປະເທດລາວ ຍ້າຍອອກຈາກຖານ ທີ່ໝັ້ນ ຂອງການປະຕິວັດ ເມືອງວຽງໄຊ ເຂົ້າສູ່ນະຄອນຫລວງວຽງຈັນ.
ທ່ານ ສູນທອນ ຄັນທະວົງ ແມ່ນໜຶ່ງໃນຈຳນວນ ພະນັກງານ 30 ທ່ານ ທີ່ເຂົ້າຮຽນໃນຊຸດ ບຳລຸງນັກຂ່າວ ຊຸດທີໜຶ່ງ ປີ 1979 ທີ່ສຳນັກ ຂ່າວສານ ຫວຽດນາມ ໃຫ້ການຊ່ວຍເຫລືອ ສຳນັກຂ່າວສານປະເທດລາວ ເປັນໄລຍະເວລາ 9 ເດືອນ. ຕະໄລຍະເວລາ ທີ່ທ່ານຮ່ຳຮຽນຢູ່ ສສ ຫວຽດນາມ ນັ້ນເປັນໄລຍະເວລາ ແຫ່ງຄວາມຊົງຈຳ ທີ່ບໍ່ມີວັນລືມຂອງທ່ານ ເຊິ່ງໃນບົດຂຽນຂອງທ່ານ ກໍໄດ້ເວົ້າເຖິງພາບແຫ່ງ ການ ເຄື່ອນໄຫວ ທີ່ມີຊີວິດຊີວາ, ຈິງໃຈຊ່ວຍເຫລືອເຊິ່ງກັນ ແລະ ກັນເໝືອນອ້າຍນ້ອງດຽວກັນ ໃນການສົ່ງຄວາມຮູ້ ແລະ ຮັບເອົາຄວາມຮູ້ ລະ ຫວ່າງບັນດາຄູອາຈານ ກັບຜູ້ຮຽນ. ທຸກສິ່ງທີ່ອາຈານ ຫວຽດນາມ ຖ່າຍທອດໃຫ້ພະນັກງານ ຂ່າວສານປະເທດລາວ ລ້ວນແລ້ວແຕ່ເປັນ ບົດຮຽນອັນມີຄຸນ ຄ່າ ກ່ຽວກັບການເປັນນັກຂ່າວ, ວິທີຂຽນຂ່າວ, ຂຽນບົດ ແລະ ວຽກງານບັນນາທິການ. ການຖ່າຍທອດຄວາມ ຮູ້ຂອງອາຈານ ຫວຽດນາມ ແມ່ນມີຄວາມທຸ່ມເທ, ຈິງໃຈ, ບໍ່ມີການປິດບັງ ແລະ ມີຄວາມຮັກແພງ ສະໜິດສະໜົມກັບຜູ້ຮຽນ ເປັນຢ່າງດີ.
ສິ່ງດັ່ງກ່າວສະແດງ ໃຫ້ເຫັນວ່າຍາມໃດ ສອງສຳນັກຂ່າວສານ ປະເທດລາວ ແລະ ຫວຽດນາມ ກໍມີການພົວພັນຮ່ວມມື ແລະ ຊ່ວຍ ເຫລືອ ເຊິ່ງກັນ ແລະ ກັນຢ່າງສະໜິດແໜ້ນ ເພື່ອພ້ອມກັນກ້າວເດີນໄປສູ່ ເສັ້ນທາງແຫ່ງ ການພັດ ທະນາ ວຽກງານສື່ມວນຊົນ ຕາແນວທາງນະໂຍບາຍ ທີ່ພັກ-ລັດວາງອອກ. ໜຶ່ງໃນການຮ່ວມມື ຂອງສຳນັກຂ່າວສານ ປະເທດລາວ ແລະ ຫວຽດນາມ ທີ່ມີຊີວິດຊີວານັ້ນ ແມ່ນການຊ່ວຍກໍ່ສ້າງ ພະນັກງານບຸກຄະລາກອນ ຮຸ້ນສືບທອດໃຫ້ ມີຄວາມຮູ້, ຄວາມສາມາດ ປະກອບສ່ວນຢ່າງຕັ້ງໜ້າ ແລະ ມີປະສິດທິຜົນ ໃນຖັນແຖວວຽກງານ ສື່ມວນຊົນ. ປັດຈຸບັນ, ບັນດາເມັດພັນທີ່ສຳນັກ ຂ່າວສານປະເທດລາວ ແລະ ຂ່າວສານຫວຽດນາມ ຮ່ວມກັນເພາະປູກນັ້ນ ໄດ້ກາຍເປັນ ຕົ້ນໄມ້ ທີ່ພວມເກີດດອກອອກຜົນ ແລະ ຢັ້ງຢາຍຢູ່ທຸກແຂວງ ທົ່ວປະເທດ, ຫລາຍຄົນໄດ້ກາຍ ເປັນພະນັກງານ ຫລັກແຫລ່ງໃນຂະແໜງ ຖະແຫລ່ງຂ່າວ ແລະ ວັດທະນະທຳຂັ້ນແຂວງ ແລະ ອົງການສື່ມວນຊົນ ຂັ້ນສູນກາງ.
ເນື້ອໃນ: ຂປລ